ΓΡΑΠΤΗ ΕΡΩΤΗΣΗ E-0823/03

υποβολή: Christel Fiebiger (GUE/NGL) προς το Συμβούλιο

(18 Μαρτίου 2003)

Θέμα: Απαγόρευση του Nifursol

Για λόγους προστασίας του καταναλωτή, από τις 31 Μαρτίου 2003 αποσύρεται το Nifursol, το μόνο προϊόν που μέχρι σήμερα μπορούσε να χρησιμοποιηθεί ως πρόσθετη ουσία στις ζωοτροφές για την καταπολέμηση της ασθένειας της τυφλοηπατίτιδας στις γαλοπούλες. Η απαγόρευση αυτή δημιουργεί σοβαρά προβλήματα στις επιχειρήσεις εκτροφής γαλοπούλας.

Χωρίς πρόληψη, οι γαλοπούλες δεν τυγχάνουν προστασίας. Η εμφάνιση της ασθένειας αυτής θα μπορούσε να πάρει επιδημικές διαστάσεις με ποσοστά θνησιμότητας άνω του 50 %. Θα χάνονταν δεκάδες χιλιάδες γαλοπούλες. Οι οικονομικές συνέπειες της απώλειας των ζώων και της αδυναμίας να σταλούν τα άρρωστα ζώα στη σφαγή θα απειλούσαν σοβαρά την επιβίωση των εκμεταλλεύσεων που ειδικεύονται στην εκτροφή γαλοπούλας. Δεδομένου ότι η ασθένεια της τυφλοηπατίτιδας δεν περιλαμβάνεται στις επιδημίες που πρέπει να δηλώνονταιποχρεωτικά, στη Γερμανία δεν καταβάλλονται αποζημιώσεις από το ταμείο επιζωοτιών. Για τον ίδιο λόγο επίσης δεν θαπάρξει ούτε εντολή των κτηνιατρικών αρχών για σφαγή των ζώων και επομένως ούτε, αποζημίωση από το κράτος.

Κατεξοχήν στα νέα ομόσπονδα κρατίδια, οι περισσότερες εκμεταλλεύσεις εκτροφής γαλοπούλας δημιουργήθηκαν μόλις τα τελευταία έτη, σχεδόν αποκλειστικά με ξένα κεφάλαια. Μια και μόνη εμφάνιση της ασθένειας θα αποτελούσε μοιραίο για τις επιχειρήσεις αυτές χτύπημα. Μόνο τα κρατίδια Mecklenburg και Δυτική Πομερανία μετρούν περίπου 800 000 επιχειρήσεις εκτροφής γαλοπούλας. Απώλειες του εύρους αυτού δεν θα έπλητταν μόνο τις εκμεταλλεύσεις αλλά επίσης τα σφαγεία και τη βιομηχανία ζωοτροφών και, επομένως, την απασχόληση στις μειονεκτούσες περιοχές.

1. Πώς δικαιολογείται η απαγόρευση της χρήσεως του Nifursol στις ζωοτροφές λαμβάνονταςπόψη το γεγονός ότι δενπάρχουν αποδείξεις βλαβερών επιπτώσεων του στον άνθρωπο και τα ζώα ούτε καιποκατάστατα για την πρόληψη της ασθένειας της τυφλοηπατίτιδας·

2. Συνάδει με την αρχή της προστασίας των ζώων η απαγόρευση του Nifursol, παρότι δενφίσταται θεραπευτική ή προληπτική εναλλακτική λύση, πράγμα το οποίο σημαίνει ότι θα πρέπει να δεχτούμε την πιθανότητα του άκρως επίπονου θανάτου των ασθενών ζώων·

3. Προτίθεται το Συμβούλιο να επανεξετάσει την απόφασή του ως προς την απαγόρευση του Nifursol λαμβάνονταςπόψη την πολυπλοκότητα των συνεπειών της ή να θεσπίσει μια προσωρινή εξαίρεση μέχρι να βρεθεί εναλλακτική λύση αντικατάστασης του Nifursol;

4. Σε περίπτωση αρνητικής απάντησης του Συμβουλίου στο ερώτημα 3, είναι πρόθυμο το Συμβούλιο να προβλέψει αποζημίωση για τις απώλειες πουφίστανται οι εκμεταλλεύσεις λόγω της τυφλοηπατίτιδας·

Απάντηση

(21 Ιουλίου 2003)

1. Σκοπός του κανονισμού (ΕΚ) αριθ. 1756/2002(1) του Συμβουλίου, της 23ης Σεπτεμβρίου 2003, είναι η ανάκληση της έγκρισης της χρήσης, ως πρόσθετης ύλης στις ζωοτροφές, του κοκκιδιοστατικού Nifursol, ενός ιστομονοστατικού της ομάδας των νιτροφουρανίων.

2. Την περίοδο 1990-1995, τόσο η Μεικτή Επιτροπή Εμπειρογνωμόνων FAO/ΠΟΥ για τα Πρόσθετα Τροφίμων όσο και η Επιτροπή Κτηνιατρικών Φαρμάκων γνωμοδότησαν για τη χορήγηση, σε ζώα παραγωγής τροφίμων, κτηνιατρικών φαρμάκων της ομάδας των νιτροφουρανίων. Οι Επιτροπές αυτές κατέληξαν στο συμπέρασμα ότι, λόγω της γονοτοξικότητας και της καρκινογένεσης των ουσιών, δεν είναι δυνατόν να καθοριστεί αποδεκτή ημερήσια δόση (δηλαδή μια ποσότητα κατάλοιπων των ουσιών, η πρόσληψη της οποίας θα μπορούσε να θεωρηθεί ασφαλής για τον άνθρωπο). Επομένως, δεν κατέστη δυνατόν να καθοριστούν ανώτατα επίπεδα καταλοίπων για τις ουσίες αυτές.

Συνεπώς, όλα τα νιτροφουράνια περιλήφθηκαν στο παράρτημα IV του κανονισμού (ΕΟΚ) αριθ. 2377/90 του Συμβουλίου, με αποτέλεσμα να απαγορευθεί σε όλη την Κοινότητα η χορήγηση αυτών των ουσιών ως κτηνιατρικών φαρμάκων σε ζώα παραγωγής τροφίμων.

3. Συνεπώς, η Επιτροπή ζήτησε από την Επιστημονική Επιτροπή για τη Διατροφή των Ζώων να προβεί σε μια νέα επιστημονική αξιολόγηση της επικινδυνότητος του Nifursol, το οποίο ανήκει επίσης στην ομάδα των νιτροφουρανίων.

Η Επιστημονική Επιτροπή γνωμοδότησε σχετικά με το Nifursol στις 11 Οκτωβρίου 2001 καταλήγοντας ότι, με βάση τις μελέτες γονοτοξικότητας πουπέβαλε οπεύθυνος για την κυκλοφορία του Nifursol, καθώς και λόγω της έλλειψης δεδομένων όσον αφορά την τοξικότητα για την ανάπτυξη, δεν είναι δυνατό να καθοριστεί αποδεκτή ημερήσια δόση για τους καταναλωτές. Η Επιστημονική Επιτροπή επιβεβαίωσε τη γνώμη αυτή στις 18 Απριλίου 2002, αφού εξέτασε πρόσθετα δεδομένα προερχόμενα από την εταιρία παραγωγής του προϊόντος.

4. Συνεπώς, εφόσον έκρινε ότι οι προϋποθέσεις που ορίζει το άρθρο 3α της οδηγίας 70/524/ΕΟΚ(2) δεν τηρούνται πλέον για το κοκκιδιοστατικό Nifursol, η Επιτροπή ζήτησε τη γνώμη της Μόνιμης Επιτροπής για την Τροφική Αλυσίδα και την Υγεία των Ζώων σχετικά με ένα σχέδιο κανονισμού της Επιτροπής για την ανάκληση της έγκρισης χρήσης του Nifursol ως πρόσθετης ύλης στις ζωοτροφές.

5. Ελλείψει γνώμης της ανωτέρω Μόνιμης Επιτροπής, η Επιτροπήπέβαλε τη σχετική πρόταση στο Συμβούλιο, το οποίο ενέκρινε ομόφωνα την πρόταση κανονισμού και όρισε ως ημερομηνία για την έναρξη ισχύος του την 1η Απριλίου 2003. Μια αίτηση αναστολής του κανονισμού απορρίφθηκε με απόφαση του Προέδρου του Πρωτοδικείου της 11ης Απριλίου 2003 (Υπόθεση Τ-392/02, Solvay Pharmaceuticals κατά Συμβουλίου· δεν έχει ακόμη καταχωρηθεί).

6. Οποιαδήποτε μελλοντική απόφαση που θα επιτρέπει τη χρήση του Nifursol μπορεί να ληφθεί μόνο σύμφωνα με τις διατάξεις της οδηγίας 70/524 είτε από την Επιτροπή είτε από το Συμβούλιο κατόπιν πρότασης της Επιτροπής, και μόνον εφόσον αποδειχθεί ότι, παρά τις επιπτώσεις της γονοτοξικότητάς του in vitro, το Nifursol είναι ασφαλές και, συνεπώς, τηρούνται οι προϋποθέσεις του άρθρου 3α της οδηγίας. Σύμφωνα με πληροφορίες του Συμβουλίου, η Επιστημονική Επιτροπή για τη Διατροφή των Ζώων προέβη σε αξιολόγηση νέων στοιχείων, πουπέβαλε η εταιρία παραγωγής του Nifursol, και επιβεβαίωσε στις 17 Μαρτίου 2003 τα συμπεράσματα των προηγούμενων γνωμών της, ήτοι ότι δεν είναι δυνατό να καθοριστεί αποδεκτή ημερήσια δόση του Nifursol για τους καταναλωτές.

(1) ΕΕ L 265 της 3.10.2002, σελ. 1.

(2) ΕΕ L 270 της 14.12.1970, σελ. 1.